Legal Document

Category: 1953

Text:
8. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ. Αριθ. 77492/Σ.1083 της 20 Οκτ./17  Νοεμ. 1962 (ΦΕΚ Β΄ 413) Περί προσθήκης εν τέλει του Καταστατικού του Ταμείου Επικ. Ασφαλίσεως του Υπαλληλικού και Υπηρετικού Προσωπικού Εταιρειών Τσιμέντων μεταβατικής διατάξεως. Έχοντες υπ’ όψιν: 1)Το άρθρ. 4 του Α.Ν. 895/1937 "περί συστάσεως Επικ. Ταμείου Ασφαλίσεως Προσωπικού Εταιρειών Τσιμέντων και τροποποιήσεως και συμπληρώσεως διατάξεων τινών εργατικών Νόμων. Σελ. 450(δ) Τεύχος 606–Σελ. 58 2)Το άρθρ. 59 παρ. 1 του Α.Ν. της 11 Νοεμ. 1935 "περί Οργανισμού του Υπουργείου Εργασίας, ως αυθεντικώς ηρμηνεύθη δια του άρθρ. 1 του Α.Ν. 694/1931 "περί αυθεντικής ερμηνείας, συμπληρώσεως και τροποποιήσεως διατάξεών τινων της Ασφαλιστικής Νομοθεσίας". 3)Γνώμην του Διοικητικού Συμβουλίου του Ταμείου Επικουρικής Ασφαλίσεως του Υπαλληλικού και Υπηρετικού Προσωπικού Εταιρειών Τσιμέντων υποβληθείσαν ημίν δια της υπ’ αριθ. 760/7.8.62 αναφοράς του. 4)Γνώμην του Συμβουλίου Κοιν. Ασφαλίσεως (αρ. πρωτ. ΣΚΑ 238/1962 ) Συνεδρίασις 70ή της περιόδου ΙΒ΄ της 1.10.62, αποφασίζομεν: Όπως εν τέλει του Καταστατικού του Ταμείου Επικ. Ασφαλίσεως του Υπαλληλικού και Υπηρετικού Προσωπικού Εταιρειών Τσιμέντων, προστεθή μεταβατική διάταξις έχουσα ως ακολούθως: "1.Καθυστερούμεναι πάσης φύσεως οφειλαί των Ανωνύμων Εταιρειών Τσιμέντων μέχρι 31.12.61 προς το Ταμείον Επικουρικής Ασφαλίσεως του Υπαλληλικού και Υπηρετικού Προσωπικού Εταιρειών Τσιμέντων, εφ’ όσον εξωφλήθησαν  ολοσχερώς μέχρι 31.5.62 απαλλάσσονται πάσης προβλεπομένης υπό των κειμένων διατάξεων επιβαρύνσεως εκ προσθέτων τελών, τόκων υπερημερίας κ.λπ. ΙΙ.Παν ποσόν αναγόμενον εις την ως άνω περίοδον μέχρι 31.12.61, μη εξοφληθέν ως ανωτέρω, παγιοποιείται και καταβάλλεται εις το Ταμείον εις 16 μηνιαίας ίσας δόσεις ατόκως και άνευ ετέρων επιβαρύνσεων, υπό τον όρον της εμπροθέσμου καταβολής των τρεχουσών υποχρεώσεων των Εταιρειών. Αι ως άνω δόσεις καταβάλλονται εις το Ταμείον την πρώτην εκάστου μηνός, αρχής γενομένης την 1ην του επομένου μηνός από της δημοσιεύσεως της παρούσης. ΙΙΙ.Πάσα καθυστέρησις καταβολής είτε των δόσεων των παλαιών οφειλών είτε των τρεχουσών υποχρεώσεων των Εταιρειών καθιστά αμέσως απαιτητόν ολόκληρον το οφειλόμενον ποσόν επιβαρυνόμενον με τα υπό των κειμένων διατάξεων προβλεπόμενα πρόσθετα τέλη και τόκους υπερημερίας. Καθυστερούμεναι δόσεις δανείων χορηγηθέντων, εις Υπαλλήλους των Εταιρειών, υπό του Ταμείου, καταβάλλονται αμέσως μη συσχετιζόμεναι με τας άλλας καθυστερήσεις". Η παρούσα δημοσιευθήτω δια της Εφημερίδος της Κυβερνήσεως. 39.Η.η.7-8 Ταμείο Επικ.Ασφαλίσσεως Προσωπικού Εταιρειών Τσιμέντων(ΤΕΑΠΕΤ)